**SVEUČILIŠTE JOSIPA JURJA STROSSMAYERA U OSIJEKU**

**GRADSKA I SVEUČILIŠNA KNJIŽNICA OSIJEK**

31000 OSIJEK, EUROPSKA AVENIJA 24,

OIB: **46627536930**; ŽUPANIJA **14**; GRAD 312;

RKP: **2508**

MB: 0**3014347**

RAZINA:**11**, RAZDJEL: **080**

ŠIFRA DJELATNOSTI: **9101**

Razina prema NKD: 11

**BILJEŠKE UZ FINANCIJSKE IZVJEŠTAJE ZA RAZDOBLJE**

**1. SIJEČNJA DO 31. PROSINCA 2017. GODINE**

Bilješke su obvezne i čine dopunu podataka uz financijske izvještaje.

U privitku su kratke dopune za pojedine stavke u obveznim financijskim izvještajima: Izvještaju o prihodima i rashodima, primicima i izdacima (PR-RAS), Bilanci na dan 31.12. 2017. (BIL), Izvještaju o promjenama vrijednosti imovine (P-VRIO) i Izvještaj o rashodima prema funkcijskoj klasifikaciji (RAS-funkcijski)s objašnjenjem većih odstupanja (iznad 10%) u odnosu na prethodno razdoblje.

**UVOD**

Gradska i sveučilišna knjižnica Osijek najveća je knjižnica istočne Hrvatske i djeluje kao knjižnica s dvojnom funkcijom: središnja gradska, odnosno narodna knjižnica grada Osijeka i županijska, matična narodna knjižnica Osječko-baranjske županije te matična sveučilišna knjižnica Sveučilišta Josipa Jurja Strossmayera u Osijeku. Osim Nacionalne i sveučilišne knjižnice u Zagrebu, jedina je knjižnica u kontinentalnom dijelu Hrvatske koja prima Obvezni primjerak RH.

Zakonom o visokim učilištima (NN. 96/93., članak 154. i NN 59./96. - pročišćeni tekst, članak 178.) osnivačka i vlasnička prava nad Knjižnicom prenesena su na Sveučilište Josipa Jurja Strossmayera u Osijeku te je Knjižnica definirana kao ustanova čija djelatnost osigurava cjelovitost i potrebni standard sustava visoke naobrazbe na Sveučilištu, a u knjižničnom smislu kao sveučilišna, odnosno znanstvena knjižnica.

Zakon o proračunu (NN 87/08 i 136/12), Pravilnik o proračunskom računovodstvu i Računskom planu (NN 124/14, 115/15 i 87/16) i Pravilnik o financijskom izvještavanju u proračunskom računovodstvu (NN 3/15 i 93/15) obvezuje sve proračunske korisnike da izrade financijske izvještaje za proračunsku godinu.

Sukladno Statutu Knjižnice Upravno vijeće prihvaća godišnje financijske izvještaje, a sukladno Statutu Sveučilišta Josip Jurja Strossmayera u Osijeku, Senat prihvaća godišnji obračun svih sastavnica Sveučilišta, a time i Knjižnice. Gradsko vijeće Grada Osijeka prihvaća godišnja izvješća Knjižnice za gradsku djelatnost.

Prema Pravilniku o utvrđivanju korisnika proračuna i o vođenju registra korisnika Proračuna Gradska i sveučilišna knjižnica Osijek je i u 2017. godini registrirana kao proračunski korisnik Državnog proračuna.

Odgovorna osoba je ravnateljica Knjižnice, Dubravka Pađen Farkaš, viša knjižničarka.

Knjižnica nije u sustavu PDV.

Sveučilište Josipa Jurja Strossmayera u Osijeku svojim financijskim planom planira sredstva za redovno poslovanje Knjižnice. Senat Sveučilišta donosi odluku o raspodjeli odobrenih godišnjih sredstava za plaće, materijalna prava zaposlenika, troškove poslovanja i dr., koje doznačuje nadležno Ministarstvo znanosti i obrazovanja RH mjesečno iz Državne riznice, a prema zahtjevima Sveučilišta.

Sukladno Zakonu o knjižnicama, Knjižnica obavlja dvojnu djelatnost: gradsku i sveučilišnu. Gradsku djelatnost financira Grad Osijek iz svog proračuna po odobrenom Programu rada Knjižnice. Grad Osijek iz Proračuna, prema pismenim zahtjevima Knjižnice, doznačuje mjesečno odobrena sredstva za zaposlene, materijalne rashode i nabavu knjižne i neknjižne građe kao tekuću pomoć iz gradskog proračuna.

Prema objavljenim natječajima za pojedine programe gradske djelatnosti: rad Razvojno matične službe, rad Središnje knjižnice za austrijsku manjinu , nabava knjižne građe, oprema te ostale programe sredstva osigurava Ministarstvo kulture. Prema objavljenom natječaju za knjižničnu narodnu djelatnost Osječko baranjska županija odobrila je sredstva za nabavu knjižne građe. Svim proračunima redovito se dostavljaju potrebni financijski izvještaji o utrošku odobrenih sredstava.

**IZVJEŠTAJ O PRIHODIMA I RASHODIMA, PRIMICIMA I IZDACIMA ZA**

**RAZDOBLJE OD 1.1. DO 31.12. 2017. GODINE – (PR- RAS)**

1. **Ukupni prihodi poslovanja (AOP 001)**

Knjižnica djeluje kao knjižnica s dvojnom funkcijom i financira se iz više izvora: gradsku djelatnost iz Proračuna grada Osijeka i Državnog proračuna putem Ministarstva kulture RH i Proračuna Osječko-baranjske županije; sveučilišnu djelatnost iz Državnog proračuna od Ministarstva znanosti i obrazovanja RH, odnosno Sveučilišta Josipa Jurja Strossmayera u Osijeku. Ukupni prihodi u 2017. godini veći su za 6% u odnosu na 2016. jer su povećani prihodi od Grada Osijeka za 11%, Ministarstva znanosti za 4% i prihodi Ministarstva kulture za 14%.

1. **Pomoći od izvanproračunskih korisnika (AOP 058)**

Izmjenama Pravilnika o proračunskom računovodstvu u 2017. godini tekuće pomoći od HZZ-a za refundaciju doprinosa za stručno osposobljavanje knjižili smo na kontu 6341 i iznose 21.173,76 kn i manji su za 27% u odnosu na 2016. godinu.

1. **Pomoći iz proračuna koji im nije nadležan (AOP 063)**

Sredstva Grada Osijeka za financiranje gradske djelatnosti Knjižnice planirana su u Proračunu Grada za 2017. godinu u iznosu od 2.200.000 kn i to za rashode za zaposlene i materijalne rashode (2.000.000 kn) i nabavu knjiga (200.000 kn). Za program *Ljeta kulture* Grad Osijek je doznačio 14.000 kn, a iz sredstava Spomeničke rente grada Osijeka doznačeno je 399,586,58 kn za popravak i obnovu krovišta što je sveukupno 2.616.586,58 kn, a to je za 11% veće u odnosu na 2016.godini (2.358.000 kn).

**4. Pomoći Ministarstva kulture RH** **(AOP 069)** su pomoći istog proračuna (Državnog) i od 2017. godine, prema novom Pravilniku o proračunskom računovodstvu, evidentiraju se na grupi 639. U 2017. godini doznačeno je 907.767 kn što je u odnosu na 2016. godinu više za 14% i to zbog odobrenih i doznačenih sredstava za obnovu i sanaciju ulične ograde.

**5. Prihodi od kamata po viđenju (AOP 074)**

Knjižnica ima otvoren žiro račun za obavljanje platnog prometa u zemlji u PBZ d.d. Zagreb te je ostvarila kamate po viđenju za sredstva na računu koje su manje za 78% u odnosu na 2016.godinu zbog znatno manje raspoloživih sredstava na računu.

**6. Prihodi po posebnim propisima (AOP 111)**

Temeljem Tumačenja Ministarstava financija, upisnina u Knjižnicu predstavlja sufinanciranje cijene u kulturi i knjiži se na konto 6526 – ostali nespomenuti prihodi, i iznosi 832.748 kn što je 2% više u odnosu na 2016. godinu.

**7. Prihodi od prodaje proizvoda i robe te pruženih usluga (vlastiti prihodi AOP 124)**

Vlastiti prihodi Knjižnice u 2017. godini su prihodi od fotokopiranja knjižnične građe, međuknjižnične posudbe, korištenja knjižnične baze podataka (CROLIST) knjižnicama pojedinih fakulteta Sveučilišta Josipa Jurja Strossmayer u Osijeku i dr.

**8. Tekuće donacije (AOP 128)** se odnosi najvećim dijelom na doznačenu donaciju Američkog veleposlanstva u RH namijenjenu za uređenje American Corner u Knjižnici u listopadu 2017. koja je ostala neutrošena u cijelosti i iznosi 46.250,00 kn i prema ugovoru, mora biti utrošena do lipnja 2018.godine

**9. Kapitalne donacije (AOP 129)**

Kapitalne donacije se odnose na donacije knjižne građe fizičkih i pravnih osoba i to:

Kapitalne donacije pravnih osoba knjižne i neknjižne građe iznose 36.329 kn i kapitalne donacije fizičkih osoba knjižne i neknjižne građe u iznosu od 26.673 kn.

Kapitalne donacije od ostalih subjekata izvan općeg proračuna čine donacija Američkog veleposlanstva u RH od 25.625 kn. Kapitalna donacija Američkog veleposlanstva za 2017. godine je u cijelosti neutrošena i mora se utrošiti do lipnja 2018. godine.

**10. Prihodi iz proračuna za financiranje redovne djelatnosti korisnika proračuna (AOP 130)**

Knjižnica je prema razvrstavanju u Registru korisnika državnog proračuna. Prihodi nadležnog Ministarstva znanosti i obrazovanja RH za sveučilišnu djelatnost u 2017. godini iznose 4.239.942,09 kn što je za 4% više u odnosu na 2016. (a prema Odluci o raspodjeli odobrenih godišnjih sredstava iz financijskog plana Sveučilišta Josipa Jurja Srossmayera u Osijeku).

**11. Rashodi poslovanja (AOP 148)**

Sveukupni rashodi poslovanja su 7.642.331 kn i veći su za 6% u odnosu na 2016. godinu.

**12. Ostali rashodi za zaposlene (AOP 155)**

Ostali rashodi za zaposlene su manji za 27% u odnosu na 2016. godinu, jer su značajno manje isplaćeni ostali nenavedeni rashodi.

**13. Materijalni rashodi (AOP 160)**

Materijalni rashodi su veći za 36% u odnosu na 2016. godinu zbog povećanih rashoda za usluge za tekuće i investicijsko održavanje zgrade za sanaciju krovišta (399.586 kn iz Spomeničke rente Grada Osijeka) i sanaciju ulične kapije (100.000 kn Ministarstva kulture) .

**14. Službena putovanja (AOP 162)**

Rashodi su manji za 44% u odnosu na 2016. jer je Ministarstvo kulture odobrilo i doznačilo manje sredstva za pojedine programe (gradskog karaktera) koje financira.

**15.** **Rashodi za usluge za tekuće i investicijsko održavanje (AOP 176)**

Rashodi su povećani za 186% u odnosu na 2016. g. jer je iz sredstava Spomeničke rente Grada Osijeka dobiveno 400.000 kn za popravak krovišta zgrade Knjižnice koja je zaštićeni spomenik kulture. Ministarstvo kulture je doznačilo sredstva za obnovu i sanaciju vanjske ograde u iznosu od 100.000

**16. Rashodi za sitni inventar i autogume (AOP 171)**

U 2017. godini je nabavljeno neknjižne građe - igračaka 81% više u odnosu na 2016. godinu.

**17. Rashodi za promidžbe i informiranje (AOP 177 )**

Rashodi su povećani za 257% u odnosu na 2016. jer su namjenska sredstva iz donacije Američkog veleposlanstva RH za 2016. g. i sredstva Ministarstva kulture za Knjižnicu austrijske manjine utrošena za promidžbene materijale.

**18. Zdravstvene usluge (AOP 180)**

Rashodi za zdravstvene usluge su veći u odnosu na 2016. godinu za 25% jer je veći broj djelatnika išao na sistematske preglede.

**19. Intelektualne usluge i osobne usluge (AOP 181)**

Zbog planiranih i odobrenih sredstava od Grada Osijeka za osječko ljeto kulture Knjižnici rashodi za intelektualne i osobne usluge su veći su za 74% i iznose 34.338 kn.

**20. Ostale usluge (AOP 183)**

Rashodi su povećani u odnosu na 2016.godinu za 20% zbog rashoda za izradu troškovnika i nadzora nad izvođenjem radova za krovište i kapiju.

**21. Premije osiguranja (AOP 187)**

Svake godine smanjuju se rashodi za premije osiguranja i su manji za 12% u odnosu na 2016. godinu.

**22. Reprezentacija (AOP 188)**

Rashodi su manji za 21% u odnosu na 2016.g. jer Ministarstvo kulture nije doznačilo sredstva za pojedine odobrene programe (međunarodna suradnja, Dane materinskog jezika i dr.)

**23. Pristojbe i naknade (AOP 190)**

Rashodi su manji za 46% u odnosu na 2016. godinu jer smo u 2017. godini plaćali samo za 1 osobu a u 2016. godini smo veći dio godine plaćali naknadu za neispunjenje kvote za nezapošljavanje invalida za 2 osobe.

**24. Ostali nespomenuti rashodi poslovanja (AOP 192)**

Ti su rashodi veći za 59% jer je u 2017. godini bilo više oglasa za natječaje.

**25. Postrojenja i oprema (AOP 360)**

Rashodi za uredsku opremu i namještaj su veći za 22% jer je bilo dovoljno prihoda od upisa i vlastitih prihoda za tu namjenu.

**26. Višak prihoda i primitaka – (AOP 631)**

Višak prihoda i primitaka tekuće godine iznosi 54.357 kn.

**27. Višak prihoda – preneseni (AOP 633)**

Preneseni višak prihoda i primitaka nad izdacima i rashodima za 2016. godinu iznosi 152.390 kn i odnosi se na neutrošene donacije Američkog veleposlanstva RH i neutrošene prihode od upisa za nabavu knjižne građe.

**28. Višak prihoda raspoloživ u sljedećem razdoblju (AOP 635)**

Konačni financijski rezultat je višak prihoda od 206.747 kn, a čine ga neutrošena sredstva tekuće donacije Američkog veleposlanstava (46.250 kn), kapitalne donacije Američkog veleposlanstva (25.625 kn), neutrošenih 6.500 kn od HZZ-a za refundaciju doprinosa za osobe na stručnom osposobljavanju koje se odnose na 2017. godinu i iz prihoda od upisa za nabavku knjižne i neknjižne građe u 2017. godini (128.372). Naime, kao i prethodnih godina i u 2017. nisu do kraja prosinca 2017. godinu utrošena u cijelosti planirana sredstva (od upisa) te će biti utrošena u prvom tromjesečju 2018. godine budući nova novčana sredstva za nabavu knjižne i neknjižne građe iz Ministarstva kulture stižu tek krajem svibnja 2018. godine.

**BILANCA STANJA**

**29. Imovina (AOP 001)**

Bilanca stanja je uravnotežena jer je vrijednost imovine ista vrijednosti obveza i vlastitih izvora.

Vrijednost zemljišta i stambenih zgrada (zgrada Europske avenije 24 i neotkupljenog stana) je knjigovodstvena a ne tržišna (revalorizacija se ne obavlja od 1993. godine jer ne postoji zakonska obveza do stope inflacije 5%). Izvršeno je i isknjiženje rashodovane dugotrajne imovine iz 2016. godine.

**30. Novac u banci i blagajni (AOP 064)**

Financijsku imovinu čine novčana sredstva na žiro računu kod PBZ banke koja na dan 31.12.2017. iznose 252.772 kn i 17% i veća su u odnosu na 2016. godinu. Novčani iznos u glavnoj i pomoćnim blagajnama iznosi 3.343 kn i manji je za 11% nego u 2016. godini.

**31. Potraživanja od zaposlenih (AOP 078)**

To su potraživanja od dvije djelatnice (Senaši Đ. Stupar A.) za kupljene godišnje karte za 2018.godinu a za prijevoz na posao (prema novom Kolektivnom ugovoru za javne službe)

**32. Potraživanje za više plaćene poreze i doprinose (AOP 079)**

To su potraživanja od Porezne uprave RH za više uplaćene poreze i prireze po godišnjem obračunu poreza na dohodak.

**33. Ostala potraživanja (AOP 080)**

Potraživanja se odnose na nerefundirana bolovanja za 12/2017 387,04 i manje refundiranu naknadu na ozljedu na radu za 1/17 na teret HZZO u iznosu 1.259,15 kn a isplaćena iz sredstava Državne riznice.

**34. Obveznice za prodaju otkupljenih stanova (AOP 113)**

Kod prodaje društvenih stanova nad kojima je postojalo stanarsko pravo, prodaja se vršila i otkupom stare štednje koja je sukladno Zakonu o pretvaranju deviznih depozita građana u javni dug (NN106/93.) pripala Knjižnici i za to je dobila 30% vrijednosti depozita u obveznicama RH.

Na računima 14412/91122 vode se sredstva (kamate i anuiteti) koja prema potvrdi PBZ Zagreb iznose 1.321,39 EUR. Izvršeno je usklađenje sa srednjim tečajem EUR HNB na dan 31.12.2017.

**35. Rashodi budućeg razdoblja (AOP 158)**

Unaprijed plaćeni troškovi budućeg razdoblja grupe 191 čine obračunata materijalna prava za 12/17 isplaćena u siječnju 2018. godine i iznose 23.166 kn.

Kontinuirani rashodi budućih razdoblja grupe 193 čine obračunata plaća za 12/2017. 480.760 obračunati prijevoz za 12/17 11.944 kn i obračunata naknada za neiskorištenu kvotu nezapošljavanja invalida za 12/17 982,80 kn što je ukupno 493.686 kn.

**OBVEZE I VLASTITI IZVORI (AOP 162)**

**36. Obveze za zaposlene (AOP 165)** su obveze za obračunatu a neisplaćenu plaću (480.760 kn), obračunata a neisplaćena materijalna prava za 12/17. (23.166 kn) i bolovanje na teret HZZO za 12/17. (285,28 kn) koja je iskazana u bilanci i iznosi sveukupno 504.212kn.

**37. Obveze za materijalne rashode, financijske rashode i rashode za nabavku nefinancijske imovine (AOP 166,167 i 176)**

Rashodi koji se odnose na prosinac 2017. i terete izvještajno razdoblje 2017. bit će plaćeni u siječnju 2018. godine.

**38. Ostali vlastiti izvori (AOP 227)**

Ostali vlastiti izvori su izvori vlasništva za donacije i izvori vlasništva za obveznice.

**39. Višak/manjak (AOP 234 i AOP 238)**

Sukladno čl. 82. Pravilnika o proračunskom računovodstvu i računskom planu provedena je korekcija rezultata za evidentiranje sredstava na računima kapitalnih prijenosa sredstava. Višak prihoda od poslovanja je 629.052,46 kn i manjak prihoda od nefinancijske imovine je 422.305,20 kn (razlika je višak prihoda od 206.747 kn koji će se po Odluci o rasporedu rezultata knjižiti u 2018.)

**40.** Tablice iz st. 1. Članka 14. Pravilnika o financijskom izvješćivanju su prazne jer nema podataka o kreditima, dospjelih kamatama i ostalih ugovornih odnosa i sporova na sudu.

**PROMJENE U VRIJEDNOSTI I OBUJMU IMOVINE I OBVEZA ZA RAZDOBLJE1. 1 DO 31.12.2017. (P-VRIO)**

**41. Iznos povećanja pod AOP 018 u stupcu 4** odnosi se na povećanje vrijednosti dugotrajne imovine za knjižnu građu koju je Ministarstvo kulture dostavilo otkupom od izdavača i vrijednost dobivenog Obaveznog primjerka knjižne građe za 2017.g od Nacionalne i sveučilišne knjižnice Zagreb.

**IZVJEŠTAJ O RASHODIMA PREMA FUNKCIJSKOJ DJELATNOSTI**

**za razdoblje 1.1. do 31.12. 2017. (RAS- funkcijski)**

**42**. **Rekreacija, kultura i religija (AOP 103)**

Prema Okružnici Ministarstva financija od 10. siječnja 2017. godine Knjižnica je obvezna predavati obrazac RAS-funkcijski. Gradska i sveučilišna knjižnica Osijek ustanova je u sastavu Sveučilišta J.J. Strossmayera u Osijeka i obavlja knjižničnu djelatnost te je popunjen AOP 105 s podacima o ukupnim rashodima koji su jednaki podacima AOP 402 na obrascu PR-RAS .

Osijek, 26. siječnja 2018. godine

Ravnateljica

DUBRAVKA PAĐEN FARKAŠ, viša knjižničarka